Baba in gras langs huis gevindArgieffoto Werner Vermaak, woordvoerder van ER24, het gesê paramedici is omstreeks 18:30 Vrydagaand na die huis ontbied nadat die huiseienaars die pasgebore baba gevind het. Volgens die huiseienaars het hulle by die huis gekom van die werk af toe hulle ŉ kind hoor huil het. Die baba is in lang gras naby die huis gevind. Hy was in ŉ plastieksak toegebind. Paramedici het die bab ondersoek en vasgestel hy kan nie meer as ŉ paar uur oud wees nie. Hy is egter gesond en is na die Klerksdorp-hospitaal geneem vir waarneming. Die omstandighede rondom die voorval is nog nie bekend nie en word deur die polisie ondersoek.